***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2021.** | **BROJ: XII** |  **BOSANSKO** **GRAHOVO****27.09.2021. god** |

**AKTI OPŠTINSKOG**

 **VIJEĆA**

Na osnovu člana 24 stav 1. tačka 26. Statuta Opštine Bosansko Grahovo i člana 8. stav 3. alineja 3. Zakona o principima lokalne samouprave u Federaciji BiH (''Službene novine Federacije BiH'', br 49/06), a u skladu sa članom 94. Poslovnika o radu opštinskog vijeća Opštine Bosansko Grahovo, Opštinsko vijeće Bosansko Grahovo na sjednici održanoj dana 27.09. 2021.god. d o n o s i :

**O D L U K U**

**O davanju prethodne saglasnosti za dodjelu koncesije za izgradnju solarnog parka ''ZEBE'' fotonaponskog tipa na lokaciji KO Peći, Opština Bosansko Grahovo**

Član 1.

 Daje se prethodna saglasnost ''PROMONDIS ENERGY'' d.o.o. Sanski Most za izgradnju solarnog parka ''ZEBE'' fotonaponskog tipa na lokaciji KO Peći, Opština Bosansko Grahovo u skladu sa Studijom opravdanosti 18X4,25 MW izrađenom od firme Saraj inženjering d.o.o. Sarajevo, uz obavezu riješavanja imovinsko pravnih pitanja na navedenoj lokaciji.

Član 2.

 Prethodna saglasnost se daje na planiranu snagu i godinu priključenja i to:

 - I faza: 29,5 MW, 2022 godina

 - II faza: 29,5 MW, 2023 godina

 - III faza: 29,5 MW, 2024 godina

Član 3.

 Ova Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

BOSNA I HERCEGOVINA

FEDERACIJA BOSNE I HERCEGOVINE

K A N T O N 1 0

OPŠTINA BOSANSKO GRAHOVO

 OPŠTINSKO VIJEĆE

Broj: 01 - 13-1165/21

Dana:27.09.2021.godine

Predsjedavajaći Opštinskog vijeća

Slađana Čeko s.r.

Na osnovu člana 18.Statuta Opštine Bosansko Grahovo (“Službeni glasnik Opštine Bosansko Grahovo”,broj 21/07),a u skladu sa članom 29.stav (2) Pravilnika o pčelarstvu (“Službene novine FBiH” broj 31/18), Opštinsko vijeće Bosansko Grahovo je na sjednici održanoj dana 27.09.2021. godine, d o n i j e l o

**O D L U K U**

 **O IZMJENAMA I DOPUNAMA ODLUKE**

**o načinu i uslovima korištenja pčelinje paše na području opštine**

 **Bosansko Grahovo**

I

U član 7 dodaje se novi stav :

“Sredstva prikupljena po ovoj Odluci koristiće se za poticaj registrovanim domaćim pčelarima u iznosu 70 % prikupljenih sredstava će se uplatiti pčelarskom društvu “Grahovo” a 30 % sredstava ostaje opštini Bosansko Grahovo za njene obaveze (potrošnja goriva za obilazak pčelinjaka i rad komisije opštinskog Načelnika )

II

Ova Odluk stupa na snagu narednog dana od dana objavljivanja u Službenom glasniku Opštine Bosansko Grahovo

BOSNA I HERCEGOVINA

FEDERACIJA BOSNE I HERCEGOVINE

K A N T O N 1 0

OPŠTINA BOSANSKO GRAHOVO

 OPŠTINSKO VIJEĆE

 PREDSJEDAVAJUĆA OV Čeko Slađana s.r.

Broj:01-11-1343/21

Dana: 27.09.2021.godine

BOSNA I HERCEGOVINA

FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKO VIJEĆE

Na osnovu Člana 105. stav 5. Zakona o izmjenama i dopunama zakona o poljoprivrednom zemljištu, Skupštine Hercegbosansske županije", broj : 01-02-30-5/21 od 19.07.2021.godine i Člana 24. Statuta Opštine Bosansko Grahovo ( Službeni glasnik Opštine Bosansko Grahovo, broj 21/07 ) Opštinsko vijeće Bosansko Grahovo na sjednici održanoj 27.09.2021. godine d o n o s i :

**O D L U K U**

**o**

**imenovanju Komisije za dodjelu poljoprivrednog zemljišta**

**u vlasništvu države u zakup**

I.

U Komisiju za dodjelu poljoprivrednog zemljišta u vlasništvu države u zakup imenuju se :

1. Bilčar Miroslav, dipl.pravnik - predsjednik komisije,

2. Brkić Žarko, dipl.ing.poljoprivrede - član komisije,

3. Majstorović Marko, dipl.ing.geodezije - član komisije,

4. Samardžija Vesna, dipl.pravnik - član komisije,

5. Bikić Jelena, dipl ekonomist - član komisije.

II.

Komisija provodi konkursni postupak po raspisanom Javnom pozivu za dodjelu poljoprivrednog zemljišta u vlasništvu države.

III.

Komisija iz Člana I. ove Odluke imenuje se na period od 4 (četiri) godine.

IV.

Ova Odluka stupa na snagu narednog dana od dana objavljivanja u "Službenom glasniku Opštine Bosansko Grahovo", a objaviti će se i na Oglasnoj tabli Opštine.

Broj : 01-20-1344/21

Datum : 27.09.2021.goddine

 Predsjedavajući OV-a

Slađana Čeko s.r.

 Na osnovu člana 18. i 24 stav 1. tačka 26. Statuta Opštine Bosansko Grahovo i člana 8. stav 3. alineja 3. i 10. Zakona o principima lokalne samouprave u Federaciji BiH (''Službene novine Federacije BiH'', br 49/06), u vezi sa odredbama člana 8. stav 1. tačka 26., člana 16. i 21. Zakona o poljoprivrednom zemljištu (''Narodne novine Hercegbosanske županije'', br. 2/10) a u skladu sa članom 94. Poslovnika o radu opštinskog vijeća Opštine Bosansko Grahovo, Opštinsko vijeće Bosansko Grahovo na sjednici održanoj dana 27.09. 2021.god.

 d o n o s i :

**O D L U K U**

**O privremenom načinu korištenja poljoprivrednog zemljišta na području Opštine Bosansko Grahovo unesenih u Registar poljoprivrednih gospodarastava**

Član 1.

 Ovom Odlukom reguliše se privremeni način korištenja poljoprivrednog zemljišta na području opštine Bosansko Grahovo, kao prirodnog bogastva i dobra od opšteg interesa za opštinu Bosansko Grahovo, sve to u cilju očuvanja i namjenskog korištenja istog dobra u skladu sa odredbama člana 8. stav 1. tačka 26. Zakona o poljoprivrednom zemljištu kojom se propisuje ''Privremeno korištenje poljoprivrednog zemljišta podrazumijeva njegovu uporabu kroz ograničeno davanje u zakup radi ublažavanja posljedica umanjenja vrijednosti i izgubljenog obima poljoprivredne proizvodnje;'' a zbog prestanka primjene odredbi člana 106. Zakona o poljoprivrednom zemljištu (''Narodne novine Hercegbosanske županije'', broj: 2/10) a u skladu sa presudom Ustavnog suda FBiH broj: U-55/17 od 12.02.2019.godine, zbog koje se nije mogla pravovremeno provesti procedura davanja u zakup poljoprivrednog zemljišta.

Član 2.

 Pod privremenim načinom korištenja u smislu ove Odluke podrazumjeva se usaglašeno produžavanje postojećih ugovora o zakupu poljoprivrednog zemljišta po Odluci opštinskog načelnika o odabiru najpovoljnijih ponuda za zakup poljoprivrednoog zemljišta broj: 02-24-281/11 od 08.04.2011.godinama i saglasnosti opštinskog vijeća sa rokom isteka ugovora april 2021 godine a evidentiranih u Registru poljoprivrednih gospodarstava koji se vodi pri Federalnom ministarstvu poljoprivrede, vodoprivrede i šumarstva.

 Pod usaglašenim produžavanjem u smislu ove Odluke podrazumjeva se saglasnost ugovornih korisnika poljoprivrednog zemljišta, odnosno zakupoprimaca u cilju privremenog korištenje poljoprivrednog zemljišta a što podrazumijeva njegovu upotrebu kroz ograničeno davanje u zakup radi ublažavanja posljedica umanjenja vrijednosti i izgubljenog obujma poljoprivredne proizvodnje.

Član 3.

 Privremeni način korištenja poljoprivrednog zemljišta iz tačke I. i II. ove Odluke vršiti će se na način i pod uslovima regulisanim prethodnim ugovorima o zakupu a sve to za razdoblje od jedne ratarske godine sa početkom trajanja produženih ugovora od maja 2021 godine, odnosno do okončanja postupka natječajne procedure u skladu sa Odlukom o davanju prethodne saglasnosti na Odluku o raspisivanju javnog poziva za davanje u zakup poljoprivrednog zemljišta na području opštine Bosansko Grahovo broj: 01-02-1157/21 od 23.08.2021.godine.

Član 4.

 Zadužuje se Služba za privredu, finansije i civilnu zaštitu Opštine Bosansko Grahovo da u roku od 8 (osam) dana od dana donošenja ove Odluke prikupi pisane saglasnosti ugovornih korisnika poljoprivrednog zemljišta, odnosno zakupoprimaca.

Član 5.

 Ova Odluka stupa na snagu narednog dana od dana objavljivanja u Službenom glasniku Opštine Bosansko Grahovo.

Predsjedavajući Opštinskog vijeća Slađana Čeko s.r.

BOSNA I HERCEGOVINA

FEDERACIJA BOSNE I HERCEGOVINE

K A N T O N 1 0

OPŠTINA BOSANSKO GRAHOVO

OPŠTINSKO VIJEĆE

Broj: 01 – 20-1345/21

Dana:27.09.2021.godine

**AKTI OPŠTINSKOG NAČELNIKA**

BOSNA I HERCEGOVINA
FEDERACIJA BOSNE I HERCEGOVINE

KANTON 10

OPŠTINA BOSANSKO GRAHOVO

OPŠTINSKI NAČELNIK

Broj: 02-11-1328 /21

Dana:22.09.2021.godine

 Na osnovu člana 18. i člana 25.Zakona o javnim nabavkama Bosne i Hercegovine („Službeni glasnik BiH“, broj 39/14), član 62. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj 35/05 i člana 38. Statuta Opštine Bosansko Grahovo („Službeni glasnik opštine Bosansko Grahovo“ broj: 21/07), Opštinski načelnik Bosansko Grahovo *donosi:*

**O D L U K U**

**o**

**davanju ovlaštenja za raspisivanje javne nabavke za nabavku i radove- Dalekovoda “Pečenci” dionica “Zekinica – Stožišta” B.Grahovo**

Član 1.

 Odobrava se nabavka i radovi za potrebe Jedinstvenog opštinskog organa uprave opštine Bosansko Grahovo I to:

Nabavka i radovi - Dalekovoda “Pečenci” dionica “Zekinica – Stožišta” B.Grahovo.

Član 2.

 Postupak za zaključivanje ugovora o javnoj nabavci provst će se putem konkurentskog zahtjeva za dostavu ponuda u skladu sa članom 25. Zakona o javnim nabavkama. Kriterij za dodijelu ugovora je “najniža cijena tehnički zadovoljavajuće ponude”.

Član 3.

 Procijenjena vrijednost nabavke je 45.000,00KM bez PDV-a(slovima: četrdesepethiljada i 00/100 KM).

 Sredstva za izvršenje svih ugovornih obaveza, po provedenom postupku javne nabavke, planirana su u Budžetu Opštine Bosansko Grahovo, konto: 821-616 – Rekonstrukcija elektro mreže.

Član 4.

 Nabavka radova iz člana 1. ove odluke vršit će se u skladu sa Planom javnih nabavki opštine Bosansko Grahovo.

Član 5.

 Ova odluka stupa na snagu danom donošenja i ima se objaviti u Službenom glasniku opštine Bosansko Grahovo.

 OPŠTINSKI NAČELNIK

 Uroš Đuran

Dostaviti:

Opštinski načelnik,

-Opštinsko vijeću Bosansko Grahovo,

-Službi za finansije,

-a/a

BOSNA I HERCEGOVINA

FEDERACIJA BOSNE I HERCEGOVINE
KANTON 10

OPŠTINA BOSANSKO GRAHOVO

OPŠTINSKI NAČELNIK

Broj: 02-11-­­­­1348/21

Dana: 27.09.2021.god.

 Na osnovu člana 90. Zakona o javnim nabavkama Bosne i Hercegovine ("Službeni glasnik BiH", br. 39/14), a u skladu sa članom 5. stav (2.) tačka b) Pravilnika o postupku direktnog sporazuma (Službeni glasnik BiH", br. 90/14) i članom 6. stav (4.) alineja 2. Pravilnika o postupku direktnog sporazuma Opštine Bosansko Grahovo broj 02-11-721/21 od 06.07.2021.godine, opštinski načelnik d o n o s i :

 O D L U K U

o

prihvatanju ponude

1. Prihvata se Ponuda „KRISTAL KOMERC“ d.o.o., ulica Musala bb, Konjic, ponuda broj: 07.09.2021. za nabavku robe i ugradnju na objektu Javno komunalno preduzeće i objektu Crveni krst na ukupan iznos sa uračunatim PDV-om od 4,111.97 KM (slovima: četirihiljadestotinujedanaest i 97/100 KM).
2. U skladu sa ovom odlukom od „KRISTAL KOMERCA“ d.o.o će se izvršiti nabavka rade i ugradnja iz tačke 1. ove odluke po cijeni na koju glasi njegova ponuda.

O b r a z l o ž e n j e

 Opština Bosansko Grahovo je od „KRISTAL KOMERC“ d.o.o sa sjedištem u Ul. Musala bb, Konjic, zatražila ponudu za nabavku robe i ugradnju na objektu Crveni krst i objektu Javno komunalno preduzeće koji su za navedene radove i usluge dostavili Ponudu broj: 07.09.2021.godine koja je glasila na iznos bez PDV-a 3,514.50 KM odnosno na ukupan iznos sa PDV-OM od 4.111.97 KM.

 Uvidom u navedenu ponudu utvrđeno je da je ponuđena cijena predmetne robe finansijski prihvatljiva, te je odlučeno kao u dispozitivu.

POUKA O PRAVNOM LIJEKU:

Svaki privredni subjekat koji ima ili je imao interes za dodjelu ugovora o javnoj nabavci na ko-ji se odnosi ova Odluka i koji učini vjerovatnim da je u predmetnom postupku javne nabavke bila ili je mogla biti prouzrokovana šteta zbog postupanja ugovornog organa ima pravo izjaviti žalbu na istu. Žalba se podnosi ovom organu u pisanoj formi direktno ili preporučeno pošta-nskom pošiljkom u roku od 30 dana od dana saznanja da je ugovor zaključen u suprotnosti sa Zakonom o javnim nabavkama Bosne i Hercegovine, a najkasnije u roku od jedne godine od dana zaključivanja ugovora u postupku nabavke na koji se odnosi ova odluka.

DOSTAVITI:

1. „KRISTAL KOMERC“ d.o.o.
2. Za "Službeni glasnik Opštine Bosansko Grahovo"
3. a/a

 OPŠTINSKI NAČELNIK

 Uroš Đuran